text: Casal d'estiu 'Arts & Born: Teatre-cinema-dansa' per a infants de 7 a 11 anys a El Born Centre de Cultura i Memòria | Agenda 500 | Barcelona
  Del 27 de juny al 15 juliol
  Un cop més, arriba l'estiu i tenim moltes ganes de viure noves aventures, experiències i emocions. Us proposem participar en un casal on la creació artística, la investigació arqueològica i el treball en equip us ajudaran a entendre millor el que us envolta i a potenciar la vostra creativitat.
  Una ciutat increïble va romandre enterrada durant tres-cents anys, esperant a ser descoberta. Voleu conèixer aquesta ciutat amagada sota els vostres peus i la gent que hi vivia? Voleu viure'n la història d'una manera artística i creativa? Us atreviu a endinsar-vos a la Barcelona del 1700 a través del cinema, les arts escèniques, la música i la dansa?
  A partir d'un seguit d'activitats interdisciplinàries explorarem l'art del moviment, de la interpretació i de la mirada per fer un viatge en el temps i viure, en primera persona, en una ciutat plena d'històries de picaresca, d'amor, de supervivència i també de molta gresca!